stanford-oval/wikipedia huggingface dataset:
เทศบาลตำบลป๊อกแป๊ก

| เทศบาลตำบลป๊อกแป๊ก |
| --- | --- |
เทศบาลตำบล
จากบนลงล่าง ซ้ายไปขวา: รถไฟบรรทุกน้ำมันที่ป๊อกแป๊ก, โรงเรียนวัดป๊อกแป๊ก, วัดป๊อกแป๊ก, สำนักงานเทศบาลตำบลป๊อกแป๊ก, สถานีรถไฟบ้านป๊อกแป๊ก
ทต.ป๊อกแป๊ก
พิกัด: 14°30′58.9″N 100°51′34.4″E﻿ / ﻿14.516361°N 100.859556°E﻿ / 14.516361; 100.859556
ประเทศ:  ไทย
จังหวัด: สระบุรี
อำเภอ: เมืองสระบุรี
จัดตั้ง:    •  8 กันยายน 2507 (สุขาภิบาลป๊อกแป๊ก)   •  25 พฤษภาคม 2542 (ทต.ป๊อกแป๊ก) 
พื้นที่
 • ทั้งหมด: 1.44 ตร.กม. (0.56 ตร.ไมล์)
ประชากร (2564)
 • ทั้งหมด: 725 คน
 • ความหนาแน่น: 503.47 คน/ตร.กม. (1,304.0 คน/ตร.ไมล์)
รหัส อปท.: 05190103
ที่อยู่ สำนักงาน: 8/5 หมู่ 1 บ้านป๊อกแป๊ก ถนนสายท่าช้าง - สันมะค่า ตำบลหนองโน อำเภอเมืองสระบุรี จังหวัดสระบุรี 18000
เว็บไซต์: www.pokpaeklocal.go.th
 ส่วนหนึ่งของสารานุกรมประเทศไทย
ป๊อกแป๊ก เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ 1 บ้านป๊อกแป๊ก และบางส่วนของหมู่ 7 บ้านนาร่อง ของตำบลหนองโน ในอำเภอเมืองสระบุรี จังหวัดสระบุรี เดิมมีฐานะเป็นสุขาภิบาลป๊อกแป๊กที่จัดตั้งขึ้นใน พ.ศ. 2507 และได้รับการยกฐานะขึ้นเป็นเทศบาลตำบลใน พ.ศ. 2542 เดือนธันวาคม พ.ศ. 2564 ในเขตเทศบาลมีประชากรทั้งหมด 725 คน
ที่ตั้งและอาณาเขต

เทศบาลตำบลป๊อกแป๊กมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับ เทศบาลตำบลสวนดอกไม้ และเทศบาลตำบลเสาไห้ (อำเภอเสาไห้ จังหวัดสระบุรี)
ทิศใต้ ติดต่อกับ องค์การบริหารส่วนตำบลหนองโน (อำเภอเมืองสระบุรี จังหวัดสระบุรี)
ทิศตะวันออก ติดต่อกับ องค์การบริหารส่วนตำบลโคกสว่าง (อำเภอเมืองสระบุรี จังหวัดสระบุรี)
ทิศตะวันตก ติดต่อกับ องค์การบริหารส่วนตำบลหนองหัวโพ (อำเภอหนองแซง จังหวัดสระบุรี)
ประวัติ

ชื่อของเทศบาลมาจากชื่อของ “วัดป่าเป็ก” (วัดป๊อกแป๊กในปัจจุบัน) สร้างขึ้นเป็นวัดนับตั้งแต่ปี พ.ศ. 2453 ชาวบ้านร่วมใจกันสร้างขึ้น เดิมที่ชาวบ้านนี้ได้อพยพมาจากทางเหนือเรียกตัวเองว่า “ยวน” น่าจะแผลงมาจากคำว่า “โยนก” เมื่อมีจำนวนมากเข้าก็ได้จัดสร้างขึ้นแล้วเรียก เนื่องจากหมู่บ้านที่มีป่าไม้ชนิดหนึ่งเรียกว่า “เป๊ก” หรือ “เพ็ก” มีลักษณะคล้ายไม้รวกแต่เล็กกว่า ครั้นถึงสมัยพระบาทสมเด็จพระจุลจอมเกล้าเจ้าอยู่หัว ได้มีการสร้างทางรถไฟสายตะวันออกเฉียงเหนือถึงจังหวัดนครราชสีมา ทางรถไฟผ่านหมู่บ้านนี้ทางราชการได้ตั้งสถานีรถไฟบ้านป๊อกแป๊ก เรียกเพี้ยนมาจากบ้านป่าเป๊ก ตั้งแต่นั้นมาชื่อบ้านป่าเป๊กก็ค่อยหายไป คงเหลือแต่บ้านป๊อกแป๊กแทน
ในปี พ.ศ. 2506 ทางราชการได้เห็นว่าท้องถิ่นหมู่ที่ 1 บ้านป๊อกแป๊ก, บ้านป๊อกแป๊กใต้ ของตำบลหนองโน ซึ่งเป็นที่ตั้งของสถานีรถไฟบ้านป๊อกแป๊ก (ในขณะนั้น) มีตลาดเป็นที่ประชุมชน บ้านเรือนราษฎรตั้งอยู่เป็นปึกแผ่น คมนาคมและการค้าขายเจริญมาก แต่ยังขาดการบำรุงรักษา ทางราชการจึงประกาศจัดตั้ง "สุขาภิบาลป๊อกแป๊ก" ขึ้นในวันที่ 31 กรกฎาคม พ.ศ. 2507 โดยมีผลในวันที่ 8 กันยายน ปีเดียวกัน เพื่อบำรุงความสุขและความสะดวกของประชาชนให้ยิ่งขึ้น นับว่าเป็นสุขาภิบาลแห่งที่ 2 ของอำเภอเมืองสระบุรี ก่อนที่จะยกขึ้นเป็น "เทศบาลตำบลป๊อกแป๊ก" ในวันที่ 24 กุมภาพันธ์ พ.ศ. 2542  โดยมีผลในวันที่ 25 พฤษภาคม ปีเดียวกัน
สภาพสังคม > สถานศึกษา

โรงเรียนวัดป๊อกแป๊ก เดิมชื่อว่า โรงเรียนเมืองสระบุรี ตั้งอยู่หมู่ที่ 1 ตำบลหนองโน อำเภอเมืองสระบุรี เป็นสถานศึกษาสังกัดสำนักงานเขตพื้นที่การศึกษาประถมศึกษาสระบุรี เขต 1 สำนักงานคณะกรรมการการศึกษาขั้นพื้นฐาน ระดับที่เปิดสอน : ประถมศึกษา
โรงเรียนอนุบาลเทศบาลป๊อกแป๊กและศูนย์พัฒนาเด็กเล็กเทศบาลป๊อกแป๊ก
สภาพสังคม > การสาธารณสุขในชุมชน

โรงพยาบาลส่งเสริมสุขภาพตำบลหนองโน
อาสาสมัครสาธารณสุขประจำหมู่บ้าน จำนวน 20 คน
ด้านคมนาคม > ทางถนน

ทางหลวงแผ่นดินหมายเลข 3314 สายท่าช้าง–สันมะค่า เป็นทางหลวงขนาด 2 ช่องจราจรเกือบตลอดสาย แต่เฉพาะช่วงที่ผ่านเทศบาลตำบลป๊อกแป๊ก ความยาว 1.44 กิโลเมตร เป็นทางหลวงขนาด 6 ช่องจราจร
ทางหลวงชนบทหมายเลข สบ.5043 เป็นถนนลาดยางผ่านเทศบาลตำบลป๊อกแป๊ก
รถโดยสารสายสระบุรี–หนองโน–บัวลอย ผ่าน ทำให้สะดวกในการเดินทางไปในเมืองหรือท้องที่อื่น
ด้านคมนาคม > ทางรถไฟ

สถานีรถไฟบ้านป๊อกแป๊ก เป็นสถานีรถไฟชั้น 1 ของทางรถไฟสายตะวันออกเฉียงเหนือ เดิมตั้งอยู่ในเขตตำบลสวนดอกไม้ อำเภอเสาไห้ ตั้งชื่อตามชุมชนที่อยู่ใกล้ที่สุด คือเขตบ้านป๊อกแป๊กใต้ ตำบลหนองโน ของอำเภอเมืองสระบุรี ปัจจุบันย้ายมาตั้งอยู่ที่ตำบลโคกสว่างและตอนเหนือของสถานีบางส่วนตั้งอยู่ในเขตเทศบาลตำบลป๊อกแป๊ก (ตำบลโคกสว่างแยกออกจากตำบลหนองโนในปี พ.ศ. 2490 สถานีจึงย้ายขึ้นอยู่ในเขตตำบลโคกสว่าง) มีทางแยกหน่วยจ่ายน้ำมันทางรถไฟ บริษัท ท่อส่งปิโตรเลียมไทย จำกัด
ประชากร

เทศบาลตำบลป๊อกแป๊กประกอบด้วยหมู่บ้านทั้งสิ้นจำนวน 2 หมู่บ้าน แบ่งเป็นเต็มพื้นที่ในหมู่ที่ 1 บ้านป๊อกแป๊ก และพื้นที่บางส่วนในหมู่ที่ 2 บ้านนาร่อง มีจำนวนประชากร 725 คน แบ่งเป็นชาย 330 คน หญิง 395 คน (เดือนธันวาคม 2564) และมีครัวเรือนทั้งหมด 421 หลังคาเรือน
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2564 | พ> ศ. 2563  | พ> ศ. 2562 | พ> ศ. 2561 | พ> ศ. 2560 | พ> ศ. 2559 | พ> ศ. 2558 |
| --- | --- | --- | --- | --- | --- | --- | --- |
| ป๊อกแป๊ก | 365 | 359 | 374 | 370 | 365 | 377 | 379 |
| นาร่อง (บางส่วน) | 358 | 360 | 358 | 345 | 333 | 328 | 337 |
| **ทะเบียนบ้านกลาง | 2 | 2 | 4 | 4 | 4 | 4 | 4 |
| รวม | 725 | 721 | 736 | 719 | 702 | 709 | 720 |
สถานที่สำคัญ

วัดป๊อกแป๊ก พื้นที่ตั้งวัดเป็นที่ราบลุ่มมีที่ทุ่งนาของชาวบ้านโดยรอบ อาคารเสนาสนะต่าง ๆ มีอุโบสถกว้าง 7 เมตร ยาว 19 เมตร สร้างปีพ.ศ. 2476 โดยสร้างคอนกรีตเสริมเหล็ก ศาลาการเปรียญกว้าง 16 เมตร ยาว 33 เมตร สร้างด้วยไม้และคอนกรีต 2 ชั้น พ.ศ. 2526 หอสวดมนต์กว้าง 13 เมตร ยาว 15 เมตร สร้างด้วยไม้ พ.ศ. 2491 กุฏิสงฆ์จำนวน 4 หลัง เป็นอาคารครึ่งตึกครึ่งไม้ สำหรับปูชนียวัตถุมีพระประธานในอุโบสถ
บริเวณตลาดป๊อกแป๊กเดิม
โรงเรียนวัดป๊อกแป๊ก
สถานีรถไฟบ้านป๊อกแป๊ก
ถนนสายท่าช้าง–สันมะค่า บริเวณเทศบาลตำบลป๊อกแป๊กมีขนาด 6 ช่องจราจร
วัดป๊อกแป๊ก
เทศบาลเมืองศิลา

| เทศบาลเมืองศิลา |
| --- | --- |
เทศบาลเมือง
โรงเรียนขามแก่นนคร
   ตรา
ทม.ศิลาที่ตั้งของเทศบาลเมืองศิลา
พิกัด: 16°28′29.4″N 102°50′56.1″E﻿ / ﻿16.474833°N 102.848917°E﻿ / 16.474833; 102.848917
ประเทศ:  ไทย
จังหวัด: ขอนแก่น
อำเภอ: เมืองขอนแก่น
การปกครอง
 • นายกเทศมนตรี: ไพรัตน์ ทวีวาร
พื้นที่
 • ทั้งหมด: 52.5 ตร.กม. (20.3 ตร.ไมล์)
ประชากร (2565)
 • ทั้งหมด: 53,613 คน
 • ความหนาแน่น: 1,029.04 คน/ตร.กม. (2,665.2 คน/ตร.ไมล์)
รหัส อปท.: 04400115
ทางหลวง:  
ที่อยู่ สำนักงาน: 722 หมู่ 14 ตำบลศิลา อำเภอเมืองขอนแก่น จังหวัดขอนแก่น 40000
โทรศัพท์: 0 4324 6505-6
โทรสาร: 0 4324 6507
เว็บไซต์: www.sila-kk.go.th
 ส่วนหนึ่งของสารานุกรมประเทศไทย
ศิลา เป็นองค์กรปกครองส่วนท้องถิ่นประเภทเทศบาลเมือง ในอำเภอเมืองขอนแก่น จังหวัดขอนแก่น
ที่ตั้งและอาณาเขต

เทศบาลเมืองศิลา มีพื้นที่เขตติดต่อกับพื้นที่ใกล้เคียง ดังนี้
ทิศเหนือ ติดต่อกับเทศบาลตำบลสำราญ
ทิศตะวันออก ติดต่อกับเทศบาลตำบลหนองตูม และเขตองค์การ​บริหาร​ส่วน​ตำบลโคกสี
ทิศใต้ ติดต่อกับเขตเทศบาลตำบลบึงเนียม เขตเทศบาลตำบลพระลับ และเขตเทศบาลนคร​ขอนแก่น​
ทิศตะวันตก ติดต่อกับเทศบาลนครขอนแก่น เทศบาล​ตำ​บล​บ้านเป็ด​ องค์​การบริหาร​ส่วน​ต​ำ​บล​แดงใหญ่และเทศบาล​ตำบลบ้านค้อ​
ประวัติ

เดิมพื้นที่ตำบลศิลาอยู่ในเขตการปกครองของตำบลพระลับ อำเภอเมืองขอนแก่นทั้งหมด ต่อมาในวันที่ 30 กันยายน พ.ศ. 2490 ได้แยกพื้นที่หมู่ 2, 4–14, 17–18, 20 และหมู่ที่ 24 รวมทั้งหมด 15 หมู่บ้าน จัดตั้งขึ้นเป็นตำบล ชื่อว่า "ตำบลบ้านศิลา" (ปัจจุบันชื่อตำบลศิลา)
ตำบลศิลามีฐานะเป็นสภาตำบลที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลศิลาในวันที่ 30 มกราคม พ.ศ. 2539 และได้รับการยกฐานะเป็นเทศบาลเมืองศิลาในวันที่ 24 สิงหาคม พ.ศ. 2555
แค่ได้เป็นคนสุดท้ายที่เธอคิดถึง

| "แค่ได้เป็นคนสุดท้ายที่เธอคิดถึง" |
| --- | --- |

เพลงโดยพอส
วางจำหน่าย: 13 ตุลาคม พ.ศ. 2559
แนวเพลง: อะคูสติกป็อป
ความยาว: 4:37
ค่ายเพลง: มีเรคคอร์ดส (มิวสิกมูฟเอนเตอร์เทนเมนต์)
ผู้ประพันธ์เพลง: ฟองเบียร์ (ปฏิเวธ อุทัยเฉลิม)
โปรดิวเซอร์: นรเทพ มาแสง

มิวสิกวิดีโอ
"แค่ได้เป็นคนสุดท้ายที่เธอคิดถึง" ที่ยูทูบ
 
แค่ได้เป็นคนสุดท้ายที่เธอคิดถึง เป็นซิงเกิลของวงพอส ในปี พ.ศ. 2559 โดยเป็นการเปิดตัวครั้งแรกของ เฟ้นท์-ประภาพ ตันเจริญ ได้เข้ามาเป็นนักร้องนำคนใหม่แทน โจ้ -  อัมรินทร์ เหลืองบริบูรณ์ อดีตนักร้องนำของวง ที่เสียชีวิตเมื่อปี พ.ศ. 2545 หลังจากการได้รับเลือกให้เป็นนักร้องนำคนใหม่ในกิจกรรม PAUSE PLAY AGAIN โดยวงพอส ในปี พ.ศ. 2559 แต่งเนื้อร้อง - ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย พลกฤษณ์ อินทรสมบัติ เรียบเรียงเพลงร่วมกับวงพอสภายใต้สังกัดค่ายมีเรคคอร์ดส ในเครือมิวสิกมูฟเอนเตอร์เทนเมนต์
เพลง แค่ได้เป็นคนสุดท้ายที่เธอคิดถึง ได้ออกจำหน่ายครั้งแรกในวันที่ 13 ตุลาคม 2559 โดยเผยแพร่ไว้ในยูทูบแซลแนลของมีเรคคอร์ดส ก่อนที่มีการแถลงสำนักพระราชวังเรื่อง พระบาทสมเด็จพระปรมินทรมหาภูมิพลอดุลยเดชสวรรคต
ส่วนมิวสิกวิดีโอนี้เผยแพร่ครั้งแรกในวันที่ 15 ธันวาคม พ.ศ. 2559
ผู้มีส่วนร่วมทำเพลง

ประภาพ ตันเจริญ (เฟ้นท์) – ร้องนำ
พลกฤษณ์ วิริยานุภาพ (เอ) – กีต้าร์ เรียบเรียง
นรเทพ มาแสง (นอ) – เบส โปรดิวเซอร์
นิรุจ เดชบุญ (บอส) – กลอง
ฟองเบียร์ (ปฏิเวธ อุทัยเฉลิม) – เนื้อร้อง ทำนอง
การตอบรับ

เพลง แค่ได้เป็นคนสุดท้ายที่เธอคิดถึง ติดอันดับสูงสุด 10 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 30 ตุลาคม พ.ศ. 2559 ที่มีคนดาวน์โหลดมากที่สุด
การตอบรับ > ชาร์ต

| ชาร์ต (พ> ศ. 2559) | อันดับสูงสุด |
| --- | --- |
ไอทูนส์สโตร์ไทยแลนด์ ท็อปชาร์ต : 10
JOOX Top 100 Chart: 31
JOOX Top Top 50 Thai Songs Chart: 51
เคเคบ็อกซ์ ชาร์ต ไทย ท็อป 100 (รายวัน): 9
เคเคบ็อกซ์ ชาร์ต ไทย ท็อป 100 (รายสัปดาห์): 6
เคเคบ็อกซ์ ชาร์ต ไทย ท็อป 100 (รายเดือน): 28
เคเคบ็อกซ์ ชาร์ต ไทย ท็อป 50: 4
อีเอฟเอ็ม ชาร์ต 94 ท็อป แอรเพลย์: 56
| ชาร์ต (พ> ศ. 2560) | อันดับสูงสุด |
| --- | --- |
อินเท็นซีฟวอท์ชท็อป 40 ชาร์ต: 1
อินเท็นซีฟวอท์ชท็อป 20 ชาร์ต เพลงไทยสากล: 4
อีเอฟเอ็ม ชาร์ต 94 ท็อป แอรเพลย์: 9
แขวงคลองมหานาค

| แขวงคลองมหานาค |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Khlong Maha Nak
ตลาดโบ๊เบ๊
แผนที่เขตป้อมปราบศัตรูพ่าย เน้นแขวงคลองมหานาค
ประเทศ:  ไทย
เขตปกครองพิเศษ: กรุงเทพมหานคร
เขต: ป้อมปราบศัตรูพ่าย
พื้นที่
 • ทั้งหมด: 0.448 ตร.กม. (0.173 ตร.ไมล์)
ประชากร (2566)
 • ทั้งหมด: 8,073 คน
 • ความหนาแน่น: 18,020.09 คน/ตร.กม. (46,671.8 คน/ตร.ไมล์)
รหัสไปรษณีย์: 10100
รหัสภูมิศาสตร์: 100803
 ส่วนหนึ่งของสารานุกรมประเทศไทย
คลองมหานาค เป็นแขวงหนึ่งในพื้นที่เขตป้อมปราบศัตรูพ่าย กรุงเทพมหานคร สภาพพื้นที่เป็นเขตการค้าและที่อยู่อาศัยหนาแน่นมาก
ที่ตั้งและอาณาเขต

แขวงคลองมหานาคตั้งอยู่ทางทิศตะวันออกเฉียงเหนือของเขตป้อมปราบศัตรูพ่าย มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงวัดโสมนัส (เขตป้อมปราบศัตรูพ่าย) มีถนนหลานหลวงเป็นเส้นแบ่งเขต
ทิศตะวันออก ติดต่อกับแขวงสี่แยกมหานาค (เขตดุสิต) และแขวงรองเมือง (เขตปทุมวัน) มีคลองผดุงกรุงเกษมเป็นเส้นแบ่งเขต
ทิศใต้ ติดต่อกับแขวงวัดเทพศิรินทร์ (เขตป้อมปราบศัตรูพ่าย) มีถนนบำรุงเมืองเป็นเส้นแบ่งเขต
ทิศตะวันตก ติดต่อกับแขวงบ้านบาตร (เขตป้อมปราบศัตรูพ่าย) มีถนนวรจักรเป็นเส้นแบ่งเขต
แขวงคลองตัน

| แขวงคลองตัน |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Khlong Tan
อุทยานเบญจสิริเมื่อ พ.ศ. 2563
แผนที่เขตคลองเตย เน้นแขวงคลองตัน
ประเทศ:  ไทย
เขตปกครองพิเศษ: กรุงเทพมหานคร
เขต: คลองเตย
พื้นที่
 • ทั้งหมด: 1.895 ตร.กม. (0.732 ตร.ไมล์)
ประชากร (2566)
 • ทั้งหมด: 10,633 คน
 • ความหนาแน่น: 5,611.08 คน/ตร.กม. (14,532.6 คน/ตร.ไมล์)
รหัสไปรษณีย์: 10110
รหัสภูมิศาสตร์: 103302
 ส่วนหนึ่งของสารานุกรมประเทศไทย
ระวังสับสนกับ ย่านคลองตัน
คลองตัน เป็นแขวงหนึ่งของเขตคลองเตย กรุงเทพมหานคร
ที่ตั้งและอาณาเขต

แขวงคลองตันตั้งอยู่ทางตอนกลางของเขตคลองเตย มีอาณาเขตติดต่อกับแขวงข้างเคียงดังนี้
ทิศเหนือ ติตต่อกับแขวงคลองเตยเหนือและแขวงคลองตันเหนือ (เขตวัฒนา) มีถนนสุขุมวิทเป็นเส้นแบ่งเขต
ทิศตะวันออก ติดต่อกับแขวงพระโขนง (เขตคลองเตย) มีซอยสุขุมวิท 36 (นภาศัพท์) ซอยแสนสบาย และคูน้ำเทพธารินทร์เป็นเส้นแบ่งเขต
ทิศใต้ ติดต่อกับแขวงคลองเตย (เขตคลองเตย) มีถนนทางรถไฟสายเก่าปากน้ำเป็นเส้นแบ่งเขต
ทิศตะวันตก ติดต่อกับแขวงคลองเตย (เขตคลองเตย) มีถนนเกษมราษฎร์ ถนนพระรามที่ 4 ซอยอรรถกวี และซอยสุขุมวิท 22 (สายน้ำทิพย์) เป็นเส้นแบ่งเขต
เดอะบุชแวกเกอส์

| The Bushwhackers |
| --- | --- |
Luke Williams (ซ้าย) และ Butch Miller (ขวา)
ทีม
ฉายา: The Bushwhackers The Kiwis The Kiwi Sheepherders Los Pastores (in Puerto Rico) The New Zealand Sheepherders The Sheepherders
ส่วนสูง: Williams: 1.83 m (6 ft 0 in) Miller: 1.73 m (5 ft 8 in)
น้ำหนัก รวม: 225 kg (496 lb; 35.4 st)
มาจาก: New Zealand
อดีต สมาชิก: Butch Miller Jonathan Boyd Luke Williams Rip Morgan
แตกกลุ่ม: 2002
เดอะบุชแวกเกอส์ (The Bushwhackers) เป็นทีมตำนานมวยปล้ำอาชีพ ที่เข้าแข่งขันเป็นครั้งแรกในนาม New Zealand Kiwis และในนาม Sheepherders พวกเขาปล้ำในสมาคม เวิลด์เรสต์ลิงเฟเดเรชัน และจิมคร็อกเก็ตโปรโมชันส์ สมาชิกประกอบด้วย ลู้ก วิลเลียมส์ และบุตช์ มิลเลอร์ ในขณะที่ Sheepherders ยังรวมถึงโจนาธาน บอยด์ และเลย มอร์แกน ในฐานะสมาชิกในบางครั้ง ในปี 2015 ทั้งคู่ได้เข้าสู่หอเกียรติยศดับเบิลยูดับเบิลยูอี
ผลงาน > Miller และ Williams

Allied Powers Wrestling Federation
APWF Tag Team Championship (1 time)
Can-Am Wrestling
Can-Am Tag Team Championship (1 time)
Continental Wrestling Association
CWA International Tag Team Championship (1 time)
Championship Wrestling from Florida
NWA Florida Tag Team Championship (1 time)
NWA United States Tag Team Championship (Florida version) (1 time)
International Wrestling Association
IWA Tag Team Championship (1 time)
Mid-Atlantic Championship Wrestling
NWA Mid-Atlantic Tag Team Championship (1 time)
NWA All-Star Wrestling
NWA Canadian Tag Team Championship (Vancouver version) (1 time)
Pacific Northwest Wrestling
NWA Pacific Northwest Tag Team Championship (3 times)
Pro Wrestling Illustrated
PWI ranked them # 71 of the best 100 tag teams of the "PWI Years".
Professional Wrestling Hall of Fame and Museum
Class of 2020
Ring Around The Northwest Newsletter
Tag Team of the Year (1979–1980)
Stampede Wrestling
Stampede International Tag Team Championship (2 times)
Southwest Championship Wrestling
SWCW World Tag Team Championship (1 time)
Ultimate Championship Wrestling
UCW Tag Team Championship (1 time)
United States Wrestling League
USWL Tag Team Championship (1 time)
Universal Wrestling Federation
UWF Tag Team Championship (2 times)
World Wide Wrestling Alliance
WWWA Tag Team Championship (2 times)
World Wrestling Council
WWC North American Tag Team Championship (4 times)
WWC World Tag Team Championship (2 times)
WWE
WWE Hall of Fame (Class of 2015)
Wrestling Observer Newsletter awards
Worst Tag Team (1992, 1994)
Worst Worked Match of the Year (1993) with Men on a Mission vs. The Headshrinkers, Bastion Booger, and Bam Bam Bigelow at Survivor Series
ผลงาน > Boyd และ Williams

Continental Wrestling Association
AWA Southern Tag Team Championship (2 times)
Southeastern Championship Wrestling
NWA Southeastern Tag Team Championship (1 time)
Southwest Championship Wrestling
SWCW Southwest Tag Team Championship (1 time)
ผลงาน > Bigfoot และ Boyd

Continental Wrestling Association
AWA Southern Tag Team Championship (5 times)<ref name=SouthernTag.>
แหล่งข้อมูลอื่น

The Bushwhackers's WWE Profile
OWW Profile of the Sheepherders
OWW Profile of the Bushwhackers
โคซูเกะ โทริอูมิ

| โคซูเกะ โทริอูมิ |
| --- | --- |
鳥海 浩輔
เกิด:  (1973-05-16) 16 พฤษภาคม ค.ศ. 1973 (51 ปี) จังหวัดคานางาวะ ประเทศญี่ปุ่น
อาชีพ: นักพากย์
องค์การ: อาตส์วิชัน
ส่วนสูง: 170 ซม.
โคซูเกะ โทริอูมิ (鳥海 浩輔, 16 พฤษภาคม 1973- ) เป็นนักพากย์ชาวญี่ปุ่น เกิดที่เมืองชิงาซากิ จังหวัดคานางาวะ สังกัดอาตส์วิชัน สูง 170 ซม.
ผลงานพากย์

แพนโดร่า ฮาร์ทส์ (กิลเบิร์ต ไนต์เรย์)
นินจาคาถาโอ้โฮเฮะ (อินุซึกะ คิบะ)
โอตาคุปั่นสะท้านโลก (อิมาอิซึมิ ชุนสึเกะ)
WWW.WORKING!! (ซากากิ เค็นจิโร)
อาร์เต (ยูริ)
ปราการแดนปีศาจ (มินาโตะ)
ขบวนการนักสืบหนุ่มรูปงาม (ฟุดัตสึกิ ไร)
ชีวิตตัวประกอบอย่างตูช่างอยู่ยากเมื่ออยู่ในโลกเกมจีบหนุ่ม (จิลก์ เฟีย มาโมเรีย)
เจ้าหญิงผู้เสียสละกับราชาอสูร (เซท)
เทศบาลเมืองวังสะพุง

บทความนี้เกี่ยวกับเทศบาลเมือง สำหรับอำเภอ ดูที่ อำเภอวังสะพุง
| เทศบาลเมืองวังสะพุง |
| --- | --- |
เทศบาลเมือง
   ตรา
ทม.วังสะพุงที่ตั้งของเทศบาลเมืองวังสะพุง
พิกัด: 17°18′03″N 101°46′07″E﻿ / ﻿17.30097°N 101.7685°E﻿ / 17.30097; 101.7685
ประเทศ:  ไทย
จังหวัด: เลย
อำเภอ: วังสะพุง
การปกครอง
 • นายกเทศมนตรี: ไพบูลย์ เขมะประสิทธิ์
พื้นที่
 • ทั้งหมด: 6.07 ตร.กม. (2.34 ตร.ไมล์)
ประชากร (2560)
 • ทั้งหมด: 11,737 คน
 • ความหนาแน่น: 1,933.61 คน/ตร.กม. (5,008.0 คน/ตร.ไมล์)
รหัส อปท.: 04420901
ที่อยู่ สำนักงาน: 303 หมู่ 5 ถนนประชาเสรี ตำบลวังสะพุง อำเภอวังสะพุง จังหวัดเลย 42130
โทรศัพท์: 0-4284-1393
โทรสาร: 0-42841-727
เว็บไซต์: www.wangsaphung.go.th
 ส่วนหนึ่งของสารานุกรมประเทศไทย
เทศบาลเมืองวังสะพุง เป็นเทศบาลเมืองที่ตั้งอยู่ในเขตอำเภอวังสะพุง จังหวัดเลย ได้รับการยกฐานะเป็นเทศบาลเมืองเมื่อวันที่ 20 มิถุนายน พ.ศ. 2554 ครอบคลุมพื้นที่บางส่วนของตำบลวังสะพุงและตำบลศรีสงคราม
ประวัติ

เทศบาลตำบลวังสะพุง จัดตั้งขึ้นตาม พ.ร.บ. เปลี่ยนแปลงฐานะจากสุขาภิบาลเป็นเทศบาล พ.ศ. 2542 โดยยกฐานะจากสุขาภิบาลวังสะพุง เป็นเทศบาลตำบลวังสะพุง เมื่อวันที่ 25 พฤษภาคม พ.ศ. 2542 สำนักงานตั้งอยู่เลขที่ 303 ถนนประชาเสรี หมู่ 5 ตำบลวังสะพุง อำเภอวังสะพุง อยู่ทางทิศใต้ของจังหวัดเลย ระยะทาง 20 กิโลเมตร ต่อมา กระทรวงมหาดไทย ได้ประกาศ ณ วันที่ 20 มิถุนายน พ.ศ. 2554 ให้มีการเปลี่ยนแปลงเทศบาลตำบลวังสะพุงเป็น เทศบาลเมืองวังสะพุง
ชื่อเมือง

สะพุง หรือ สมพง คือ ชื่อไม้ต้นขนาดใหญ่ชนิด Tetrameles nudiflora R.Br. ในวงศ์ Datiscaceae ชอบขึ้นริมน้ำ โคนต้นเป็นพอนแผ่กว้าง เปลือกสีเทาหรือเทาแกมน้ำตาลเลื่อมเป็นมัน ใบมน ทิ้งใบหมดต้นในฤดูร้อน เนื้อไม้อ่อนเบา ใช้ทำก้านไม้ขีดไฟ เรือขุด และฝ้าเพดานได้ หรือเรียก สมพุง กะปุง กะพง งุ้น (อิสานเรียกว่าต้นสะพุง)
ภูมิศาสตร์

เทศบาลเมืองวังสะพุง ตั้งอยู่ในพื้นที่ราบลุ่ม ล้อมรอบด้วยภูเขา มีแม่น้ำที่สำคัญไหลผ่าน คือ แม่น้ำเลย ซึ่งมีต้นกำเนิดจากภูหลวง ด้านอำเภอหล่มสัก จังหวัดเพชรบูรณ์ ไหลผ่านอำเภอภูหลวง อำเภอวังสะพุง อำเภอเมือง และไหลลงสู่แม่น้ำโขงที่อำเภอเชียงคาน
เทศบาลเมืองวังสะพุง มีอาณาเขตติดต่อดังนี้
ทิศเหนือ ติดต่อกับ ตำบลปากปวน เริ่มจากหลักเขตที่ 1 ตั้งอยู่ที่บริเวณสามแยกทางออกไปจังหวัดเลย ตามหลักกิโลเมตรที่ 331450 ตัดผ่านถนนสาย เลย - ขอนแก่น ที่หลักเขตที่ 2 ตัดเชื่อมถนนด้านนอกทางทิศตะวันตก ห่างจากถนน 100 เมตร ตรงไปจรดหลักเขตที่ 3 ระยะทาง 4,500 เมตร
ทิศใต้ ติดต่อกับ ตำบลทรายขาว เริ่มจากหลักเขตที่ 1 ไปทางทิศตะวันตกเฉียงใต้ ผ่านทางหลวงจังหวัด หมายเลข 21400101 ไปจดถนนศาลเจ้าไปยังหลักเขตที่ 7 ระยะทาง 600 เมตร
ทิศตะวันออก ติดต่อกับ ตำบลศรีสงคราม เริ่มจากหลักเขตที่ 3 วกข้ามสะพาน ลำน้ำเลย ทางทิศเหนือบ้านบุ่งไสล่ ไปยังหลักเขตที่ 4 ระยะทาง 300 เมตร และเลียบริมฝั่งลำน้ำเลยด้านในไปยังหลักเขต ที่ 5 ระยะทาง 1,800 เมตร
ทิศตะวันตก ติดต่อกับ ตำบลวังสะพุง เริ่มจากหลักเขตที่ 5 ไปทางทิศตะวันตกของบ้าน บุ่งผักก้าม เลียบฝั่งลำน้ำเลยครอบคลุมพื้นที่หนองบุ่งผักก้ามทั้งหมดไปจนถึงหลักเขตที่ 6 อ้อมไปจดหลักเขตที่ 7 ระยะทาง 1,300 เมตร
ประชากรและเขตการปกครอง

เทศบาลเมืองวังสะพุงมีพื้นที่ 6.07 ตารางกิโลเมตร จำนวนประชากรในเขตเทศบาลเมืองวังสะพุงปี พ.ศ. 2560 ประกอบด้วยชาย 5,695 คน เป็นหญิง 6,042 คน รวมทั้งสิ้น 11,737 คน ได้แบ่งเขตการปกครองออกเป็น 2 ตำบล 9 หมู่บ้าน ดังนี้
ตำบลวังสะพุง จำนวน 7 หมู่บ้าน คือ
บ้านบุ่งผักก้าม หมู่ที่ 3
บ้านปากเป่ง หมู่ที่ 4
บ้านบุ่งคล้า หมู่ที่ 5
บ้านนาหลัก หมู่ที่ 6
นาอีเลิศ	 หมู่ที่ 7
บ้านเลิง หมู่ที่ 8
บ้านวังสะพุง หมู่ที่ 9
บ้านศรีบุญเรือง หมู่ที่ 10
ตำบลศรีสงคราม จำนวน 2 หมู่บ้าน คือ
บ้านน้อยนา หมู่ที่ 1
บ้านบุ่งไสล่ หมู่ที่ 2
เตียวอุ๋น (ง่อก๊ก)

ขุนนางของรัฐง่อก๊ก (ค.ศ. 193-230)
บทความนี้เกี่ยวกับขุนนางของง่อก๊ก สำหรับบุคคลอื่น ๆ ที่มีชื่อว่าเตียวอุ๋น ดูที่ เตียวอุ๋น (แก้ความกำกวม)
| เตียวอุ๋น (จาง เวิน) |
| --- | --- |
張溫

ขุนพลราชองครักษ์ส่งเสริมคุณธรรม (輔義中郎將 ฝู่อี้จงหลางเจี้ยง)
ดำรงตำแหน่ง ค.ศ. 224 (224) – ค.ศ. 230 (230)
ราชครูประจำองค์รัชทายาท (太子太傅 ไท่จื่อไท่ฟู่)
ดำรงตำแหน่ง ค.ศ. ? (?) – ค.ศ. ? (?)
ราชเลขาธิการสำนักคัดเลือก (選曹尚書 เสฺวี่ยนเฉาช่างชู)
ดำรงตำแหน่ง ค.ศ. ? (?) – ค.ศ. ? (?)
ขุนนางที่ปรึกษา (議郎 อี้หลาง)
ดำรงตำแหน่ง ค.ศ. ? (?) – ค.ศ. ? (?)
 
ข้อมูลส่วนบุคคล
เกิด: ค.ศ. 193 ซูโจฺว มณฑลเจียงซู
เสียชีวิต: 230 (37 ปี)
บุพการี: จาง ยฺหวิ่น (บิดา)
ญาติ: จาง จือ (น้องชาย) จาง ไป๋ (น้องชาย) พี่สาวน้องสาว 3 คน
อาชีพ: ขุนพล, ขุนนาง
ชื่อรอง: ฮุ่ยชู่ (惠恕)

เตียวอุ๋น (ค.ศ. 193–230) มีชื่อภาษาจีนกลางว่า จาง เวิน (จีน: 張溫)   ชื่อรอง ฮุ่ยชู่ (惠恕) เป็นขุนพลและขุนนางของรัฐง่อก๊กในยุคสามก๊กของจีน
ภูมิหลังครอบครัวและการรับราชการช่วงต้น

เตียวอุ๋นเป็นชาวอำเภออู๋เซี่ยน (吳縣) เมืองง่อกุ๋น (吳郡 อู๋จฺวิ้น) ซึ่งปัจจุบันคือนครซูโจฺว มณฑลเจียงซู เตียวอุ๋นมาจากตระกูลเตียว (張 จาง) ซึ่งเป็นหนึ่งในสี่ตระกูลทรงอิทธิพลในเมื่องง่อกุ๋นในเวลานั้น บิดาของเตียวอุ๋นชื่อจาง ยฺหวิ่น (張允) มีชื่อเสียงในเมืองง่อกุ๋นในเรื่องการให้ความสำคัญกับมิตรภาพและไม่ยึดตั้งความมั่งคั่งทางวัตถุ จาง ยฺวิ่นยังรับราชการเป็นเจ้าหน้าที่ผู้ช่วยของขุนศึกซุนกวน ซึ่งภายหลังขึ้นเป็นจักรพรรดิผู้สถาปนารัฐง่อก๊ก
เตียวอุ๋นในวัยเยาว์มีชื่อเสียงในเรื่องคุณธรรมและมีรูปลักษณ์ที่สง่างาม เมื่อซุนกวนได้ยินชื่อเสียงของเตียวอุ๋นจึงถามเหล่าขุนนางว่า "ในบรรดาคนรุ่นราวคราวเดียวกัน เตียวอุ๋นเทียบได้กับใคร" หลิว จีตอบว่า "เทียบได้กับจวนจ๋อง" แต่โกะหยงเห็นต่างว่า "หลิว จีไม่รู้จักเขาดีพอ ไม่มีใครเลยที่จะเทียบได้กับเตียวอุ๋น" ซุนกวนจึงพูดว่า "หากเป็นเช่นนั้น ก็เหมือนจาง ยฺหวินยังมีชีวิตอยู่" เมื่อเตียวอุ๋นถูกเรียกตัวไปยังที่ว่าการของเมืองง่อกุ๋นเพื่อพบซุนกวนและเหล่าขุนนาง ได้สร้างความประทับให้ทุกคนด้วยกิริยาท่าทางและการตอบคำถามต่าง ๆ อย่างฉะฉาน เมื่อเตียวอุ๋นกำลังจะลาออกไป เตียวเจียวจับมือของเตียวอุ๋นพูดว่า  "ข้าขอฝากแผนการของข้าไว้กับท่าน ท่านคงจะเข้าใจที่จะข้าจะสื่อ" ต่อมาเตียวอุ๋นได้รับการแต่งตั้งเป็นขุนนางที่ปรึกษา (議郎 อี้หลาง) และราชเลขาธิการสำนักคัดเลือก (選曹尚書 เสฺวี่ยนเฉาช่างชู) ภายหลังเลื่อนขึ้นเป็นราชครูประจำองค์รัชทายาท (太子太傅 ไท่จื่อไท่ฟู่) และได้รับการนับถืออย่างสูงจากซุนกวน
ภารกิจการทูตไปจ๊กก๊ก

ในฤดูร้อน ค.ศ. 224 เมื่อเตียวอุ๋นอายุ 31 ปี ได้รับการแต่งตั้งเป็นขุนพลราชองครักษ์ส่งเสริมคุณธรรม (輔義中郎將 ฝู่อี้จงหลางเจี้ยง ) และถูกส่งไปปฏิบัติภารกิจการทูตที่จ๊กก๊กอันเป็นรัฐพันธมิตรของง่อก๊ก ก่อนจะออกเดินทาง ซุนกวนบอกเตียวอุ๋นว่า "ที่จริงข้าไม่ต้องการส่งท่านไปปฏิบัติภารกิจนี้ ที่ข้าต้องส่งท่านไปเพราะข้ากังวลว่าจูกัดเหลียงอาจจะตีความข้อตกลงระหว่างเรากับพวกแซ่โจ (วุยก๊ก) ผิดไป  เราควรร่วมมือกับจ๊กก๊กอย่างใกล้ชิดมากขึ้นหลังจากจัดการกับภัยคุกคามจากเผ่าซานเยฺว่แล้ว ท่านในฐานะทูตมีภารกิจที่ต้องทำให้ลุล่วง แต่ท่านไม่มีข้อจำกัดว่าท่านสามารถพูดอะไรได้บ้าง"  เตียวอุ๋นตอบว่า "กระหม่อมไม่เคยรับหน้าที่รับผิดชอบยิ่งใหญ่ในราชสำนักมาก่อน และไม่มีความสามารถในการจัดการทางการทูตได้ดี กระหม่อมเกรงว่ากระหม่อมไม่อาจเผยแพร่เกียรติคุณของง่อก๊กได้เช่นเดียวกับที่ผู้อาวุโสเตียว (หมายถึงเตียวเจียว) ทำได้ และไม่อาจตัดสินใจได้ดีอย่างจื๋อฉ่าน แต่จูกัดเหลียงเป็นผู้มีปัญญา เฉลียวฉลาด และเก่งการวางแผนระยะยาว กระหม่อมจึงเชื่อว่าเขาจะต้องเข้าใจเจตนาของฝ่าบาทและเหตุผลที่พระองค์ทรงกระทำข้อตกลงกับวุยก๊กเป็นแน่ ด้วยการอำนวยพรจากราชสำนัก กระหม่อมเชื่อว่าจะไม่ยากที่จะเข้าใจในสิ่งที่จูกัดเหลียงกำลังมองหา ไม่มีอะไรต้องทรงวิตก"
เมื่อมาถึงจ๊กก๊ก เตียวอุ๋นได้รับการต้อนรับอย่างดีและได้รับเชิญไปเข้าเฝ้าจักรพรรดิเล่าเสี้ยนแห่งจ๊กก๊กที่ราชสำนัก เตียวอุ๋นทูลสรรเสริญเล่าเสี้ยนที่มีผู้มีความสามารถจำนวนมากในราชสำนัก และเปรียบเทียบเล่าเสี้ยนกับพระเจ้าอู่ติง กษัตริย์ราชวงศ์ชาง และพระเจ้าโจวเฉิง กษัติรย์แห่งราชวงศ์โจว จากนั้นจึงทูลชี้แจ้งว่าจริง ๆ แล้วง่อก๊กอยากจะคงสัมพันธ์ฉันมิตรกับจ๊กก๊ก แต่ต้องยอมสวามิภักดิ์ต่อวุยก๊กอย่างไม่เต็มใจเพราะขาดกำลังทหารไปต้านวุยก๊ก นอกจากนี้เตียวอุ๋นยังแสดงความขอบคุณต่อผู้คนในจ๊กก๊กที่ต้อนรับตนเป็นอย่างดี ราชสำนักจ๊กก๊กประทับใจและยกย่องเตียวอุ๋นอย่างสูง
ไม่นานหลังจากเตียวอุ๋นกลับมาง่อก๊ก ก็ถูกส่งไปประจำอยู่กองทหารรักษาการที่เมืองอิเจี๋ยง (豫章郡 ยฺวี้จางจฺวิ้น)  แต่ไม่มีหน้าที่สำคัญใด ๆ ที่นั่น
ครอบครัว

เตียวอุ๋นมีน้องชาย 2 คนคือจาง จือ (張祗) และจาง ไป๋ (張白) ทั้งคู่มีชื่อเสียงในฐานะผู้มีความสามารถเช่นกัน ทั้งสองเสียตำแหน่งราชการพร้อมกับเตียวอุ๋นผู้พี่ชาย จาง ไป๋แต่งงานกับลู่ ยฺวี่เชิง  (陸鬱生) บุตรสาวของลกเจ๊ก (ลู่ จี้)
เตียวอุ๋นยังมีพี่สาวน้องสาวอีก 3 คนซึ่งมีชื่อเสียงในเรื่องคุณธรรม น้องสาวคนที่สองของเตียวอุ๋นแต่งงานกับกู้ เฉิง (顧承) หลานชายของโกะหยง (กู้ยง) หลังกู้ เฉิงเสียชีวิต นางก็ถูกจับคลุมถุงชนให้แต่งงานใหม่กับชายที่มีแซ่เตง (丁 ติง) นางฆ่าตัวตายในวันแต่งงานด้วยการกินยาพิษ ราชสำนักง่อก๊กยกย่องนางที่ยังคงซื่อสัตย์ต่อสามีผู้ล่วงลับ ผู้คนในบ้านเกิดของนางวาดภาพของนางเพื่อระลึกถึง
คำวิจารณ์

ครั้งหนึ่งมีชายชื่อยฺหวี จฺวิ้น (虞俊) ชาวอำเภออีเหี้ยว (餘姚縣 ยฺหวีเหยาเซี่ยน) ซึ่งให้ความเห็นเกี่ยวกับเตียวอุ๋นว่า "จาง ฮุ่ยชู่ มีความสามารถแต่ไม่ฉลาด ฉูดฉาดแต่ไม่มองความเป็นจริง ตัดสินจากความแค้นของผู้คนที่มีต่อเขาที่เพิ่มขึ้น คาดการณ์ได้ว่าเขาจะพบกับหายนะในสักวัน" จูกัดเหลียงไม่เห็นด้วยกับทัศนะของยฺหวี จฺวิ้นในตอนแรก แต่ภายหลังก็ยกย่องยฺหวี จฺวิ้นที่มองการณ์ไกลเมื่อการคาดการณ์ของเขากลายเป็นความจริง นอกจากนี้จูกัดเหลียงยังครุ่นคิดถึงสาเหตุของความตกต่ำของเตียวอุ๋นเป็นเวลาหลายวันก่อนที่จะสรุปว่า "ข้ารู้แล้ว เขาเถรตรงเกินไปเมื่อต้องแยกความแตกต่างระหว่างความซื่อตรงและการทุจริต ระหว่างความดีและความชั่ว"
ตันซิ่ว ผู้เขียนชีวประวัติเตียวอุ๋นในจดหมายเหตุสามก๊ก ประเมินเตียวอุ๋นไว้ว่า "เตียวอุ๋นมีความสามารถและดูดี แต่ขาดสติปัญญาและความรอบคอบ นั่นส่งผลให้ต้องประสบกับปัญหา"
เผย์ ซงจือ ผู้เขียนอรรถาธิบายขยายความชีวประวัติเตียวอุ๋น ตั้งข้อสังเกตว่าการตกต่ำของเตียวอุ๋นเกิดจากชื่อเสียงที่แพร่หลายทำให้ซุนกวนเกิดความอิจฉา ชื่อเสียงของเตียวอุ๋นมีหลักฐานชัดเจนจากฎีกาของเล่งทอง (ลั่ว ถง) ถึงซุนกวน ซึ่งเล่งทองกล่าวว่า "เตียวอุ๋นไม่มีใครเทียบ"